open-index/open-wikipedia-markdown huggingface dataset:
שלווה (שיר)

"**שלווה**" הוא שיר שנכתב על ידי הפזמונאי אבי קורן והולחן על ידי יאיר רוזנבלום וביצעה להקת הנח"ל.

השיר יצא בשנת 1968 במסגרת התוכנית ה-21 של להקת הנח"ל, "קרנבל בנח"ל". הסולנים בשיר הם אופירה גלוסקא ומוטי פליישר, וחברי הרכב נוספים הם בין היתר מנחם זילברמן, שלום חנוך, ששי קשת, אמוץ ברונטמן, מירי אלוני, דני סנדרסון, אלי מגן ומאיר פניגשטיין. נגינת החליל בליווי המוזיקלי לשיר בוצעה על ידי יחיעם פלד. שירים נוספים בולטים בתוכנית היו "בשמלה אדומה" ו"קרנבל בנח"ל".

לדברי מחבר המילים, אבי קורן, הלחן לשיר חובר על ידי יאיר רוזנבלום עבור סרטון תדמית המעודד גיוס לנח"ל שהוקרן בבתי הקולנוע באותה עת. הנעימה בסרטון בוצעה על ידי , שהיה אז בן שש עשרה. קורן הציע לרוזנבלום כי יחבר מילים ללחן, אך זה סירב כיוון שסבר כי זו יצירה מוזיקלית עצמאית שלא אמורה להפוך לפזמון. מאוחר יותר נקלעה להקת הנח"ל למחסור בחומר עבור תוכניתה החדשה, ולבקשת דני ליטאי, כתב קורן את המילים ללחן.

תוכן השיר מתאר תורנות שבת בבסיס צבאי ומתבסס על חוויות אבי קורן מהטירונות שלו במחנה 80 בשנות ה-60.

השיר בוצע על ידי דפנה ארמוני וגלי עטרי בסרט "הלהקה" בבימויו של אבי נשר, שיצא לאור בשנת 1978, והופיע באלבום שיצא הכולל את פסקול הסרט.

בנוסף הוקלט השיר על ידי אמנים נוספים בהם אבי פרץ וזהבה בן.

## קישורים חיצוניים
* מילים לשיר שלווה באתר שירונט
* על השיר, באתר הספרייה הלאומית
* 
* עופר גביש אירועי זמר, איזו מין שלווה

## הערות שוליים

קטגוריה:שירי להקת הנח"ל
קטגוריה:שירי אופירה גלוסקא
קטגוריה:שירי מוטי פליישר
קטגוריה:שירי דפנה ארמוני
קטגוריה:שירי גלי עטרי
קטגוריה:שירים בעברית
קטגוריה:שירים שנכתבו על ידי אבי קורן
קטגוריה:שירים שהולחנו על ידי יאיר רוזנבלום
קטגוריה:שירים על הצבא
קטגוריה:שירים על חיילים
Live (אלבום של סימונה & סימריה)

***Live*** (בעברית: **הופעה חיה**) הוא אלבום ההופעה השלישי של הצמד הברזילאי סימונה & סימריה. האלבום יצא לאור ב-28 באוקטובר 2016, תחת חסותה של חברת התקליטים יוניברסל מיוזיק גרופ. האלבום זכה להצלחה רבה בברזיל, כאשר נכנס לשני מצעדים; הראשון היה למצעד אלבומי הווידאו, שם הגיע במהרה למקום ה-1, והמצעד השני היה מצעד האלבומים הרשמי של המדינה, ששם הגיע בשיאו למקום ה-6.

בשנת 2017, נודע לציבור כי האלבום יועמד בטקס פרסי גראמי הלטיני ה-18, בקטגוריית "Mejor Álbum De Musica Sertaneja", אך הפסיד לאלבום Daniel, של הזמר דניאל.

## רקע
האלבום מתעד את הצמד בהופעה חיה, שהתקיימה ב-27 באפריל 2016. באותו זמן לא יצא מהאלבום אף סינגל, ובכך הקהל והמבקרים חשבו, כי גם לא יצאו ממנו סינגלים. לאחר מכן הוציא הצמד שלושה סינגלים מתוך האלבום, אשר הפכו למצליחים ביותר שלהן ביחד עם שירן שלא נכנס לאף אלבום, "Loka".

## סינגלים
* "Amor Mal Resolvido" - יצא כסינגל הראשון והפותח מן האלבום ב-29 ביולי 2016. הסינגל הוא שיתוף פעולה עם הצמד הספרדי חורחה ומטהוס. הסינגל הצליח בברזיל בלבד, ובשיאו הצליח להגיע למקום ה-22 במצעד שמייצג את המדינה.
* "126 Cabides" - הסינגל יצא לאור ב-26 באוגוסט 2016, כסינגל השני מתוך האלבום, והוא זכה להצלחה רבה בברזיל, כאשר הפך לראשון של הצמד שהצליח להגיע למקום ה-1 במצעד הברזילאי.
* "Regime Fechado" - הסינגל יצא לאור ב-17 ביולי 2017, כסינגל השלישי והאחרון מתוך האלבום. הסינגל זכה להצלחה ויראלית גדולה, וביומו הראשון ביוטיוב צבר הווידאו קליפ למעלה מ-3 מיליון צפיות. בשיאו הצליח הסינגל להגיע למקום ה-1 במצעד הסינגלים הרשמי של ברזיל, ובכך עקף הצמד את שירן הקודם "Loka", שהגיע למקום ה-6. בשל הצלחתו הרבה של הסינגל בברזיל, בספטמבר 2017, הוענק לו תואר של פלטינה כפולה.

## רשימת רצועות

## מיקומי שיא
### CD

### DVD

## קישורים חיצוניים

## הערות שוליים

קטגוריה:אלבומי סימונה & סימריה
קטגוריה:אלבומי חברת יוניברסל מיוזיק גרופ
אלסטומר דיאלקטרי

**אלסטומרים דיאלקטרים** הם חומרים אלסטיים בעלי תכונות דיאלקטריות. הם מאופיינים ביכולת לעבור דפורמציות גדולות תחת עירור חשמלי, לצד זמן תגובה קצר, משקל נמוך ועלות נמוכה. אלסטומרים דיאלקטרים נחשבים לחומרים חכמים, חומרים אשר אחד מהמאפיינים שלהם משתנה בצורה משמעותית תחת עירור חיצוני. 
החומרים התגלו במהלך שנות ה-90 ומאז נחקרים באקדמיה, וזמינים מסחרית אצל מספר יצרנים בשוק.

## עקרון פעולה
ערור אלסטומר דיאלקטרי באמצעות מתח חשמלי מתבצע דרך אלקטרודות גמישות (כגון גריז המכיל סיבי פחמן) אשר מרוחות על שתי דפונות נגדיות של החומר. כאשר מעוררים את החומר במתח חשמלי U, הדיפולים בתוכו מסתדרים מחדש בהתאם למתח. קיטוב חשמלי זה נוטה להקטין את השדה החשמלי שנוצר עקב המתח. היות שמתח המקור הוא קבוע, מטען נוסף מצטבר על האלקטרודות. המטען יוצר כוחות קולון אשר מקרב את שתי האלקטרודות זו לזו, וגורמות לדפורמציה בחומר.
הכח מתורגם ללחץ בחומר:

P=\epsilon _0 \epsilon _r  \frac{U^2}{Z^2} 

כאשר \epsilon _o הוא המקדם הדיאלקטרי של ריק, \epsilon _r הוא המקדם הדיאלקטרי של החומר ו-Z הוא עובי החומר. 
למעשה, החומר מתכווץ לכיוון אחד ועקב אי דחיסות מתרחב לכיוונים האחרים. מקדם הדיאלקטרי של החומרים הוא נמוך יחסית, בסדר גודל של 3 עד 10, ולפיכך מתח ערור אופייני הוא בסדר גודל של מספר קילו-וולט על מנת ליצור דפורמציה משמעותית.

## שימושים
* משאבות
* שרירים מלאכותיים
* מסנני רעשים
* הנחתת רעידות אקטיבית
* אופטיקה אדאבפיבית

## לקריאה נוספת
* Federico Carpi, Danilo De Rossi, Roy Kornbluh, Ronald Pelrine and Peter Sommer-Larsen, **Dielectric Elastomers Electromechanical Transducers**, Elsevier Ltd, 2008


2017 09
קטגוריה:חשמל
בוריס רומנוביץ' רוטנברג

**בוריס רומנוביץ' רוטנברג** (ברוסית: **Борис Романович Ротенберг**; נולד ב-3 בינואר 1957) הוא כלכלן ואיש עסקים יהודי רוסי ממוצא פיני, הבעלים של בנק SMP וקבוצת הכדורגל סוצ'י (לשעבר דינמו סנקט פטרבורג) וסגן נשיא פדרציית הג'ודו הרוסית.

## קורות חיים
רוטנברג נולד בלנינגרד, ברית המועצות. ב-1968 למד סמבו בהדרכתו של אנטולי רחלין, שאימן גם את אחיו הבכור ארקדי רוטנברג ואת ולדימיר פוטין. בצעירותו התמודד בנבחרת לנינגרד בתחרויות לאומיות בתחום הסמבו והג'ודו.

בשנת 1978 השלים את לימודיו באוניברסיטה הממלכתית הלאומית לתרבות גוף, ספורט ובריאות על שם לסגאפט בלנינגרד.

בשנת 1992 היגר לפינלנד ואימן בהלסינקי את מועדון הג'ודו "צ'יקארה".

הוא חזר לרוסיה ב-1998 וזמן קצר לאחר מכן הקים עם אחיו ארקדי את בנק SMP.

משנת 2003 היה מעורב עם אחיו בעסקאות גז עם גזפרום ובשנת 2008 השניים רכשו 10% ממניות נמל נובורוסיסק ורכש חמש חברות בניית צינורות נפט בשם וולגוגז, לנספצסטרויגז, ספצגזרמסטרוי, וולגוגראדנפטמאש וקרסנודאר גזסטרוי ומיזג אותן לחברה אחת בשם סטרויגזמונטאז' (StroiGazMontaj), בעוד הוא ואחיו גורפים חוזי בנייה הנוגעים לבניית מבנים עבור אולימפיאדת סוצ'י (2014).

באוקטובר 2010 רכש עם אחיו את חברת האנרגיה מוסאנרגו.

בשנת 2012 ייסד את קבוצת ההשקעות SMP Racing.

ב-17 ביולי 2013 מונה לנשיא קבוצת הכדורגל דינמו מוסקבה, שנתיים לאחר מכן, ב-18 בספטמבר 2015 התפטר מתפקידו והחל להשקיע כספים בקבוצת הכדורגל דינמו סנקט פטרבורג, שבקיץ 2018 עברה דירה והפכה למועדון הכדורגל סוצ'י.

ב-20 במרץ 2014, האחים בוריס וארקדי רוטנברג הוכנסו לרשימת האישים שהוטלו עליהם סנקציות כלכליות בעקבות סיפוח חצי האי קרים לרוסיה. ב-27 במרץ אותה שנה חברות האשראי ויזה ומאסטרקארד החרימו את בנק SMP שבבעלותו ושבו לשתף פעולה רק כעבור כשנה.

## עסקי הספורט
בנוסף להיותו נשיא דינמו מוסקבה (2013 - 2015) ולבעלים של קבוצת הכדורגל סוצ'י, שני בניו הבכורים מעורבים אף הם בספורט: רומן רוטנברג הוא ממנהלי קבוצת ההוקי קרח סק"א סנקט פטרבורג ובנו השני, בוריס רוטנברג, הוא כדורגלן, ששיחק בעבר בדינמו מוסקבה וכיום משחק בלוקומוטיב מוסקבה.

רוטנברג גם מעורב בתחום המרוצים באמצעות קבוצת ההשקעות SMP Racing.

## חייו האישיים
רוטנברג נשוי לקרינה רוטנברג משנת 2009, קודם לכן היה נשוי לאירינה הראנן. יש לו שני בנים ושלוש בנות: רומן, בוריס, דני, סופיה ולאונה.

## קישורים חיצוניים

* בוריס רוטנברג באתר פורבס

## הערות שוליים

קטגוריה:אנשי עסקים יהודים רוסים
קטגוריה:דינמו סנקט פטרבורג (כדורגל)
קטגוריה:עסקני ספורט רוסים
קטגוריה:סוצ'י (כדורגל, 2018)
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1957
24K

***24K*** הוא אלבום הבכורה של הזמרת-יוצרת הפינית אוולינה. האלבום יצא לאור ב-28 באוקטובר 2016, בהוצאת חברות התקליטים יוניברסל מיוזיק גרופ ואם-איזי מיוזיק. מתוך האלבום יצאו שישה סינגלים: "Vuoristorataa" / "Rakkaudesta lajiin", "Honey", "Sireenit", "Sushi", "Ei filtterii" ו-"Fuulaa".

האלבום הגיע למקום השני במצעד האלבומים הפיני, ובכך היה למצליח ביותר של אוולינה במצעד זה.

## רקע
תחילה, הוציאה אוולינה את "Rakkaudesta lajiin" ו-"Vuoristorataa", שיצאו ביחד כסינגל כפול ראשון מתוך האלבום. לאחר מכן, הוציאה את הסינגל השני, "Honey", שזכה להצלחה רבה ובין היתר הגיע למקום הראשון במצעד הסינגלים הפיני. בהמשך, יצא הסינגל השלישי "Sireenit", שהצליח לשחזר את הצלחתו של הקודם. לבסוף, הוציאה את "Sushi" ו-"Ei filtterii" בין השנים 2015–2016. האלבום עצמו יצא לאור ב-28 באוקטובר 2016, וחודש לאחר צאתו יצא גם הסינגל השישי והאחרון מתוכו, "Fuulaa".

כל הסינגלים זכו להצלחה רבה בפינלנד בעיקר, וכמה מהם הצליחו לכבוש צמרות מצעדים רבות, ולכל אחד מהם פרט ל-"Sushi", "Sireenit", ו-"Ei filtterii", יצא וידאו קליפ.
## רשימת רצועות

## מיקומי שיא
האלבום הצליח להיכנס למצעד האלבומים הפיני, שם הגיע בשיאו למקום השני.

## קישורים חיצוניים

## הערות שוליים

קטגוריה:אלבומי בכורה מ-2016
קטגוריה:אלבומי אוולינה
קטגוריה:אלבומים בפינית
קטגוריה:אלבומי חברת יוניברסל מיוזיק גרופ
יחסי טובאלו–צרפת

**יחסי טובאלו–צרפת** הם היחסים הדיפלומטיים הרשמיים שבין **[[טובאלו]]** לבין **[[צרפת|הרפובליקה הצרפתית]]**. עיקר היחסים בין שתי המדינות הם היחסים של טובאלו עם הקהילה הצרפתית מעבר לים - ואליס ופוטונה.

## ביקורים מדרג גבוה
מר לטוואלה מטיה, שר האוצר של טובאלו, השתתף בפסגת צרפת-אוקיאניה השלישית בנומאה, קלדוניה החדשה ב-31 ביולי 2009. ב-27 באוגוסט 2011, נכח מושל טובאלו, בטקס הפתיחה של משחקי הפסיפיק בנומאה, קלדוניה החדשה, בנוכחות נשיא הרפובליקה הצרפתית ניקולא סרקוזי.

ראש ממשלת טובאלו, מר אנלה סופואגה, השתתף ברב שיח בין מדינות האוקיינוס השקט בהובלת נשיא הרפובליקה הצרפתית בנומאה, ב-17 בנובמבר 2014.

## קישורים חיצוניים
* France and Tuvalu, משרד החוץ הצרפתי

קטגוריה:ערכים ללא קטגוריות פיזיות - יחסי חוץ
הורטוס מוזיקוס

**הוֹרְטוּס מוּזִיקוּס** (באסטונית: **Hortus Musicus** בעברית: **הגן המוזיקלי**) הוא הרכב מוזיקלי מאסטוניה, שנוסד בשנת 1972 על ידי הכנר והמנצח האסטוני אנדרס מוסטונן.

## היסטוריה
הרכב "הורטוס מוזיקוס" נחשב כיום להרכב הפעיל הוותיק ביותר למוזיקה עתיקה באירופה.

מאז הקמתו מופיע ההרכב בפסטיבלים רבים בעולם, בהם פסטיבל אוטרכט, פסטיבל הבארוק מלמו, פסטיבל הבארוק לופטהנזה בלונדון, פסטיבל המוזיקה העתיקה בגלאזגו, פסטיבל לוקנהאוס באוסטריה, פסטיבל מוצרט בקמניץ ובקונצרטים בכל רחבי העולם, לרבות בפסטיבל יפו בישראל ובפסטיבל מוסטונן-פסט טאלין-תל אביב.

במהלך השנים הקליטו מוסטונן ו"הורטוס מוזיקוס" 25 אלבומים והציגו רפרטואר המקיף את ההיסטוריה המוזיקלית של אירופה - החל מהכוראל הגרגוריאני ועד למלחיני הבארוק הגדולים של המאה ה-18.

בתוכניותיהם, הם מציגים מוזיקה מימי הביניים לצד ראגות מהודו, מוזיקת רנסאנס, שירים עבריים מימי הביניים, מוזיקה נוצרית מוקדמת מארמניה, מוזיקת עולם ומקמאת ערביים.

## קישורים חיצוניים

קטגוריה:ביצוע אותנטי
קטגוריה:מבצעים בכלים אותנטיים
קטגוריה:הרכבים בכלים אותנטיים
קטגוריה:להקות אסטוניות
Love Stuff

**''Love Stuff'' **(בעברית: **פריטי אהבה**) הוא אלבום הבכורה של הזמרת-יוצרת האמריקאית אל קינג. האלבום יצא לאור ב-13 בפברואר 2015, על ידי חברת התקליטים האמריקאית RCA רקורדס. לפני שהוציאה קינג את האלבום, יצא לאור הסינגל הראשון ממנו, "Ex's & Oh's" שהעניק לאלבום תשומת לב רבה מצעד המבקרים והמעריצים בשל הצלחתו העולמית. הסינגל אף זיכה את קינג בשתי מועמדויות בטקס פרסי גראמי.

נכון לספטמבר 2017, על פי איגוד תעשיית ההקלטות האמריקאי (RIAA) האלבום נמכר בארצות הברית, בסדר גודל של כ-500,000 עותקים, דבר אשר הופך אותו לאחד מן האלבומים הנשיים הנמכרים ביותר בארצות הברית באותה שנה. בספטמבר 2021 דווח כי מכירותיו במדינה עולות על למעלה ממיליון עותקים.

מן האלבום יצאו שלושה סינגלים, הראשון מביניהם "Ex's & Oh's", זיכה את קינג במועמדויות ופרסים רבים, השני "Under the Influence", זכה להצלחה מתונה בעולם, והשלישי "America's Sweetheart", זכה להצלחה בעיקר בקנדה, שם קיבל את תואר הפלטינה, על מכירות של למעלה מ-80,000 עותקים.

## רקע והפקה
את האלבום הפיקו וכתבו אנשים שונים, כשהבולטים ביותר מביניהם הם: ג'ון היל, דייב באסט, וג'ף באסקר. את כל שירי האלבום כתבה קינג בעצמה בשיתוף אמנים ופזמונאים אחרים.

## ביקורות
האלבום זכה לביקורות מעורבות, וחיוביות כאחד. ב-*[[AllMusic]]* העניקו לאלבום ציון של שלושה כוכבי זהב מתוך חמישה בסך הכול, ואמרו עליו **–** "אלבום הבכורה של אל קינג, *Love Stuff*, מרגיש כמו תקליט שקיים בצומת של שתי תנועות הרטרו-שורשיות, הגדולות של המילניום החדש".
## רשימת רצועות

## מיקומי שיא
האלבום זכה להצלחה עולמית ובשיאו הצליח להיכנס למצעדי סוף שנה רבים, ביניהם למקום ה-26 במצעד השבועי של הבילבורד 200.

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2015
קטגוריה:אלבומי אל קינג
קטגוריה:אלבומים באנגלית
קטגוריה:אלבומים שהופקו על ידי אג וייט
קטגוריה:אלבומים שהופקו על ידי ג'ון היל
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי ג'קנייף לי
קטגוריה:אלבומי רוק אלטרנטיבי
קטגוריה:אלבומי חברת RCA רקורדס
גן החיות של קרזה

**גן החיות של קרזה** הקרוי גם **הפארק הזואולוגי של קרזה** ו**הפארק הזואולוגי של ליסיו,** הוא גן חיות הממוקם בנורמנדי, קלבדוס בנפת ליסיו.

גן החיות הוקם בשנת 1986, תחת השם של קרזה (CERZA, ראשי התיבות בעברית: מרכז המחקר והתרבות של הפארק הזואולוגי של אגרון). אחד ממייסדיו של גן החיות הוא תיירי ג'רדן, המשמש כמנהל גן החיות, נכון לשנת 2017. בגן החיות ישנם כ-120 מיני בעלי חיים, וזאת בשטח של 600 דונם. אחת מפעילויותיו של גן החיות היא השתתפות בגידולם ושימורם של חיות בר בסכנת הכחדה מחמש יבשות שונות. בנוסף גן החיות חבר באיגוד העולמי של גני חיות ואקווריומים (WAZA).

בשנים 2004 - 2014 ביקרו בגן החיות כ-247,000 מבקרים בממוצע לשנה.

## היסטוריה
[ממוזער|250x250 פיקסלים|[פנדה אדומה בגן החיות]]
גן החיות של קרזה הוקם במאי 1986 על ידי שני אחים, תיירי ופטריק ג'רדן מייסד פארק החתולים בפארק החממה הזואולוגי ביוטרופיקי. כיום גן החיות מנוהל על ידי תיירי ג'רדן, ופטריק ג'רדן מנהל את פארק החתולים.

גן החיות פתוח למבקרים החל מחודש פברואר ועד לחודש נובמבר, שטחו הוא כ-600 דונם ובו ישנם יותר מ-1,000 בעלי חיים, המייצגים כ-120 מינים שונים, מחמש יבשות בעולם. בגן החיות שני מסלולי הליכה, האדום והצהוב, רכבת גן החיות וקולנוע.

## חיות בר
בינואר 2013 התרחשו בגן החיות מספר לידות, כאשר באחת מהן ופעם הראשונה בצרפת נולד קרנף הודי. לאחר מקרי ילודה נוספים, הכוללים שלושה אריות (ב-2013 וב-2015) ושתי פנדות אדומות (ב-2013 וב-2014), אפשרו לגן החיות למלא את תפקידו בהגנה על מינים ורבייתם.

## היסטוריית שימור
[ממוזער|250x250 פיקסלים|[דוב חום|דובים חומים בגן החיות]]
גן החיות חבר מלא בארגונים:
* האיגוד האירופאי של גני החיות והאקווריומים (EAZA) (מאז 1996)
* האיגוד העולמי של גני חיות ואקווריומים (WAZA) (מאז 2003)
* האגודה הלאומית לפארקים זואולוגיים (ANPZ) (מאז 2003)
בנוסף, גן החיות משתתף בכ-40 תוכניות שימור למינים בסכנת הכחדה.

חוץ מתוכניות השימור של גן החיות, הוא מעורב כלכלי בתוכניות שדה רבות. כדי להגדיל את ההשתתפות, נוצרה בשנת 2000 קרן השימור של גן החיות, מטרת קרן זו היא להוביל, לקדם ולתמוך בפעולות בטבע כדי להגן על בעלי חיים בסכנת הכחדה. עמותה זו גדלה בזכות תרומת חבריה, תרומות המבקרים והתרומות הרגילות של גן החיות.

## שירותים
בגן החיות ישנן שלוש נקודות תצפית:
[ממוזער|250x250 פיקסלים|[למור זנב-טבעת|למורי זנב-טבעת בגן החיות]]
* מסעדת בראסרי - המשקיפה על היער האסייתי, שבו הקרנף ההודי והאנטילופה ההודית.
* מסעדה עצמאית - המשקיפה על השטח האפריקני, שבו ג'ירפות, קרנפים, יענים ואנטילופות אחרות.
* בגן החיות ישנן גם מספר עמדות מכירה, שאחת מהן בעלת מרפסת נפתחת לעבר כלוב הפנדה האדומה. בנוסף גן החיות מספק למבקרים גם אזורי פיקניק מוצלים.
מאז שנת 2006, מלון גן החיות מציע אירוח יוצא דופן, הכולל שלושה סוגי אתרי לינה: "יורט" המספק תצפית, "Zoobservatory" ו"לודג" המציע שהייה מלאה אצל חיות הבר.

## כלכלה ונוכחות
מאז 2004 גן החיות היה יציב למדי מבחינה כלכלית, ובעל ממוצע מבקרים של 240,000 עד 310,000 מבקרים בשנה.

## קישורים חיצוניים

* 

קרזה
קטגוריה:נורמנדי תחתית
אנדרטה לשבעה עולי הגרדום

ה**אנדרטה לשבעה עולי הגרדום** ניצבת בבית הקברות היהודי העתיק בצפת ומוקדשת לזכרם של שבעה מתוך שנים עשר עולי הגרדום, שנקברו במקום זה.

האנדרטה סמוכה לחלקת הקבר של השבעה - אנשי האצ"ל מרדכי אלקחי, דב גרונר, יחיאל דרזנר, יעקב וייס, אבשלום חביב, מאיר נקר ואליעזר קשאני. הם הוצאו להורג על ידי שלטון המנדט הבריטי בשנת 1947.
## המבנה
האנדרטה היא מרפסת הבנויה על מדרון ומשקיפה אל הנוף. אל מעקה המרפסת הצבוע בשחור צמודים שבעה עמודי מתכת שחורים, אנכיים ומפותלים, הנראים כלשונות אש. לרגלי כל עמוד קבוע לוח ועליו שמו של אחד מן השבעה. אל כל עמוד צמוד סמל האצ"ל.

גרם מדרגות שחוצה את בית הקברות הצבאי, מוביל במורד המדרון אל האנדרטה, קברי השבעה שלידה והמשך בית הקברות.

האנדרטה עוצבה על ידי האדריכל יעקב יהודה ונחנכה בשנת 1973, ביוזמתו של ראש העיר דאז, איש האצ"ל אלי קדוש.

## קישורים חיצוניים

* 
* האנדרטה, באתר יד לבנים

קטגוריה:צפת העתיקה
עולי הגרדום
קטגוריה:אנדרטאות לזכר עולי הגרדום
קטגוריה:צפת: מבנים
קטגוריה:אצ"ל: אנדרטאות
עונת 1992/1993 בגביע האירופי

**עונת 1992/1993 ב[[גביע ספורטה|גביע האירופי]]** הייתה העונה ה-27 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השנייה במתכונת החדשה.

המשחק הראשון התקיים ב-18 בספטמבר 1992 ומשחק הגמר התקיים ב-16 במרץ 1993. בתחרות השתתפו 41 קבוצות.

במשחק הגמר של התחרות גברה אריס סלוניקי על אפס פילזן בתוצאה 48:50, וזכתה בגביע בפעם הראשונה בתולדות המועדון.

## מתכונת התחרות
לתחרות נרשמו 29 קבוצות מ-29 חברי פיב"א אירופה. אף מדינה לא זכתה בייצוג כפול.

בתחילת התחרות התקיימו שני סיבובים של שלב הקדם בשיטת משחק בית/משחק חוץ. בשלב ראשון השתתפו 14 קבוצות. 15 קבוצות הצטפרו החלו מהשלב השני ובסיומו 11 קבוצות העפילו לשלב השלישי. בשלב זה הם נפגשו עם 11 קבוצות שנשרו בשלב 1/16 של הליגה האירופית של פיב"א. 11 קבוצות המנצחות העפלו לשלב הבתים לצד סלובודנה דלמציה שהעפילה ישיבות לשלב הבתים.

12 קבוצות של שלב הבתים אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות.

## מהלך התחרות
### שלב הבתים
#### בית א'

#### בית ב'

### שלבי הגמר

### משחק הגמר

## ישראל בתחרות
שתי נציגות ישראליות השתתפו בתחרות:
*הפועל גליל עליון התחילה את התחרות משלב המוקדמות השני בו היא ניצחה את אטלטס מליטא 87:94 ו-95:98. בשלב המוקדמות השלישי היא נפגשה עם פלקנסטרו טריאסטה מאיטליה וניצחה 69:69 ו-94:99. את שלב הבתים היא סיימה במקום השני והמשיכה לחצי הגמר בו היא הפסידה לאפס פילזן.
* הפועל תל אביב התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא פגשה את הונבד מהונגריה וניצחה 74:92, 62:69. את שלב הבתים היא סיימה במקום החמישי.

## קישורים חיצוניים
* פירוט התוצאות באתר לינגואספורט
* פירוט התוצאות באתר פיב"א אירופה

קטגוריה:תחרויות כדורסל ב-1992
קטגוריה:תחרויות כדורסל ב-1993
קטגוריה:עונות בגביע ספורטה
BeEF

**ביף** (באנגלית: **BeEF**)  הוא כלי לבדיקות אבטחה המתמקדות בדפדפן האינטרנט. הכלי מבוסס קוד פתוח, נכתב בשפת JavaScript ו- Ruby ופותח על ידי וויד אלקורן (Wade Alcorn).

פרויקט ביף מיועד לביצוע מחקרים משפטים ולבדיקות חדירה, אך בפועל משמש האקרים לביצוע פעולות זדוניות.

פרויקט ביף מותקן באופן מובנה בהפצת קאלי לינוקס ו-Backtrack אך ניתן להורידו ולהתאימו למערכות הפעלה נוספות. 

הכלי נחשב לנדבך חשוב בעת ביצוע מבדקי חדירה אפליקטיבים ובעזרתו ניתן לבדוק יישומי אינטרנט בצד הלקוח. כמו כן הוא בעל יכולת זיהוי פגיעות XSS ובמידה ונמצאה פגיעות ניתן להזריק קוד זדוני ישירות דרכו. 

באמצעות מאגר חולשות, מוצא ביף חורי אבטחה ומנצל פגיעויות רבות ובכך מעריך את הצעדים הבאים אותם ניתן לבצע. 

ניתן להרחיב את הכלי באמצעות תוספות ומודולים שונים שיאפשרו למשתמש בתוכנה אפשרויות רבות ומגוונות.

## ראו גם
* קאלי לינוקס
* פישינג

## קישורים חיצוניים
* 

* עמוד התוכנה באתר Github 
* פאביו ליאור רחמים, מהו פישינג וכיצד עובד הכלי BeEF? 

קטגוריה:תוכנות אבטחת מחשבים
קטגוריה:תוכנה חופשית
עונת 1993/1994 בגביע האירופי

**עונת 1993/1994 ב[[גביע ספורטה|גביע האירופי]]** הייתה העונה ה-28 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השלישית במתכונת החדשה.

המשחק הראשון התקיים ב-4 בספטמבר 1993 ומשחק הגמר התקיים ב-15 במרץ 1994. בתחרות השתתפו 39 קבוצות. 

במשחק הגמר של התחרות גברה סמלט אולימפיה על טאוגרס בתוצאה 81:91, וזכתה בגביע בפעם הראשונה בתולדות המועדון.

## מתכונת התחרות
לתחרות נרשמו 28 קבוצות מ-28 חברי פיב"א אירופה. אף מדינה לא זכתה בייצוג כפול.

בתחילת התחרות התקיימו שני סיבובים של שלב הקדם בשיטת משחק בית/משחק חוץ. בשלב ראשון השתתפו 8 קבוצות. 20 קבוצות הצטפרו החלו מהשלב השני ובסיומו 11 קבוצות העפילו לשלב השלישי.לשלב המוקדמות השלישי הצטרפו 11 קבוצות שנשרו בשלב 1/16 של הליגה האירופית של פיב"א. לקבוצות המנצחות של השלב השלישי הצטרפה ק.ק. ספליט. 12 קבוצות אלו אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות.

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
העונה לישראל היו שתי נציגות בתחרות:

* הפועל גבעתיים  התחילה את התחרות משלב המוקדמות השני בו היא ניצחה את קוצ'אני ממקדוניה 81:83 ו-73:100. בשלב המוקדמות השלישי היא נפגשה עם אריס סלוניקי מיוון והפסידה בסיכום שני המשחקים (הפסד חוץ 78:65 וניצחון ביתי 88:91). 
* הפועל גליל עליון התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא פגשה את סנקט פולטן מאוסטריה וניצחה 71:107, 69:104. את שלב הבתים היא סיימה במקום השלישי.

## קישורים חיצוניים
* פירוט התוצאות באתר לינגואספורט
* פירוט התוצאות באתר פיב"א אירופה
* סרטון של משחק הגמר

קטגוריה:תחרויות כדורסל ב-1994
קטגוריה:תחרויות כדורסל ב-1993
קטגוריה:עונות בגביע ספורטה
דאף 30

**דאף 30** (בהולנדית: **DAF 30**), היא מכונית משפחתית קטנה, 2 דלתות, שיוצרה בהולנד על ידי יצרנית הרכב **[[דאף (יצרן רכב)|דאף]]**, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1961–1963.

יוצרו 23,045 יחידות.

דגם ה"דאף 30" יוצר בגרסת הילוכים אוטומטים בלבד מסוג "Variomatic". בנוסף לגרסת "סדאן" 2 דלתות הדגם יוצר בגרסת טנדר.

תאוצת דגם ה-"דאף 30" 0-80 קמ"ש - 20 שניות.

## היסטוריה

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ־DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## דגמים
* 2 דלתות - סדאן
* 2 דלתות - טנדר

## תמונות

קובץ:Daf 750 Daffodil - Flickr - Joost J. Bakker IJmuiden.jpg| דף 30
קובץ:Daf 750 Daffodil.jpg | דף 30
קובץ:DAF30.jpg | דף 30
קובץ:DAF Daffodil 30 + DAF 46.jpg | דף 30 (מימין)
קובץ:Daf 750 Daffodil (2).jpg | דף 30
קובץ:Daf 750 Daffodil (1).jpg | דף 30


## ראו גם

## קישורים חיצוניים

## הערות שוליים

קטגוריה:מכוניות משפחתיות
קטגוריה:טנדרים
קטגוריה:דגמי מכוניות שהושקו ב-1961
30
קטגוריה:כלי רכב המיוצרים בהולנד
הגריפונים סנקט פטרבורג

260px|ממוזער|סמל הקבוצה הישן
**הגריפונים סנקט פטרבורג** (ברוסית: **Клуб Американского Футбола "Санкт-Петербургские Грифоны"**) היא קבוצת פוטבול המשחקת בליגת העל המזרח אירופית בפוטבול החל מעונת 2020. הקבוצה נקראת הגריפונים סנקט פטרבורג אך בפועל היא מארחת את משחקיה בעיר פושקין שבמחוז לנינגרד.
## היסטוריה
הקבוצה השתתפה בליגת הפוטבול הרוסית מאז הקמתה בעונת 2009 והיא אחת ממייסדות ליגת הפוטבול המחודשת, שאורגנה מחדש בשנת 2016. באותה עונה גם התמודדה בליגת האלופות בפוטבול. בעונת 2020 עברה להתמודד בליגת המשנה בפוטבול של פינלנד.

בעונת 2013 סיימה כסגנית אלופה ובעונת 2015 הקבוצה זכתה באליפות רוסיה בפוטבול. בעונת 2017 העפילה שוב לגמר הטורניר (המכונה "הבול הרוסי", Russian Bowl) אך הפסידה לפטריוטים מוסקבה וסיימה כסגנית האלופה. בעונת 2018 הודחה בשלב חצי הגמר על ידי הספרטנים מוסקבה.

בעונת 2020 זכתה בפלייאוף הליגה הבכירה של ליגת העל המזרח אירופית בפוטבול ובעונת 2021 סיימה במקום הרביעי בליגה, אחרי שהפסידה במשחק על המקום השלישי לספרטק מוסקבה. באותה עונה העפילה לגמר הגביע הרוסי בפוטבול, אך הפסידה בדרבי העירוני ל.

## פוטבול נשים
הקבוצה מפעילה קבוצת פוטבול לנשים בשם "הוולקיריות" המתמודדת באליפות פינלנד לנשים.

## הישגים לפי עונה
### ליגת הפוטבול האמריקאי (LAF)

*מקור: [http://www.warriorsbologna.it/Enciclopedia/ האנציקלופדיה לפוטבול]*
### אליפות רוסיה

*מקור: [https://firstandgoal.ru/russian-league/major/ first & goal]*

## תארים
***אליפות רוסיה / [[אליפות רוסיה בפוטבול|ליגת הפוטבול האמריקאי]]**
:: **זכייה (1):** 2015
:: **סגנות (1):** 2013, 2015
***[[הגביע הרוסי בפוטבול|גביע רוסיה]]**
:: **זכייה (3):** 2015, 2016, 2020
:: **סגנות (1):** 2022
***הליגה הבכירה של [[ליגת העל המזרח אירופית בפוטבול]]**
:: **זכייה (1):** 2020

## קישורים חיצוניים
* 

## הערות שוליים

קטגוריה:סנקט פטרבורג: מועדוני פוטבול
HLC

**Holyland Bikepacking Challenge**, בקיצור **HLC**, היא תחרות אופני שטח לא ממוסדת, בסגנון בייקפאקינג, הקשה והארוכה ביותר בישראל. היא נערכת פעם בשנה, מאז שנת 2014. חמש התחרויות הראשונות נערכו בעונת האביב. התחרות השישית (2019) נקבעה לחודש אוקטובר. התחרות נתפסת בעולם כאחת המגוונות והמעניינות בתחום ה-bikepacking , ומהווה אתגר מיוחד בנוף התחרויות בארץ ובעולם.

## המסלול
המסלול מורכב מעשרות קטעים המקושרים בקטעי ביניים. קיימים שני מסלולים, המתחילים בכפר מג'דל שמס. המסלול הקצר (כ-700 קילומטרים) מסתיים בירושלים, ומוקצבים לו עד שבעה ימים. המסלול הארוך (כ-1400 קילומטרים) מסתיים באילת, ומוקצבים לו עד אחד עשר ימים. זמן השיא למסלול הארוך נקבע בשנת 2015 על ידי חנוך רדליך, ועומד על 6 ימים, 11 שעות ו-29 דקות. חלקים ארוכים במסלול חופפים לשביל ישראל ולשביל ישראל לאופניים.

כנהוג ב-bikepacking, כל מתחרה נושא על אופניו את כל הציוד הנדרש לו (מזון, ציוד לינה, כלים לטיפול באופניים). אסור להיעזר בגורמים חיצוניים שאינם זמינים לשאר המתחרים. ניתן לרכוש ציוד במהלך המסלול, וחובה לישון לפחות מחצית מן הלילות תחת כיפת השמיים.

המתחרים נושאים מכשירי איכון לווייניים. הם מנווטים באמצעות מכשירי GPS, ומיקומם מופיע על מפה הזמינה ברשת.

## קישורים חיצוניים
* 
* התחרות באתר בין לאומי ל-bikepacking
* 
* ה-HLC לדורותיו – כך תקעה ישראל סיכה על מפת העולם, מאת קובי אשל, 26 באפריל 2017, באתר bikepanel.com
*  HLC - זה לא נגמר עד שזה לא נגמר, מאת עזרא שהרבני, 28 באפריל 2014, באתר bikepanel.com
* כיצד אני מתכונן ל-HLC, 25 בינואר 2017, בבלוג agmon.org

## הערות שוליים

קטגוריה:מרוצי אופניים
קטגוריה:ישראל: אופניים
קטגוריה:תחרויות ספורט בישראל
יחסי ישראל–קירגיזסטן

**יחסי ישראל–קירגיזסטן** הם היחסים הדיפלומטיים הרשמיים שמתקיימים בין מדינת ישראל לבין הרפובליקה הקירגיזית.

היחסים בין שתי המדינות נכונו במרץ 1992, לאחר שקירגיזסטן קיבלה עצמאות מברית המועצות. ישראל מיוצגת במדינה על ידי שגריר לא-תושב, העובד מאסטנה, בירת קזחסטן. קירגיזיסטן מיוצגת בישראל על ידי שגריר לא-תושב, המשמש גם כשגריר קירגיזיסטן בטורקיה.

## היסטוריה
בינואר 1993 דיווח משרד החוץ הישראלי כי קירגיזסטן מתכוונת לפתוח את שגרירותה בירושלים. הודעה זו נמסרה במהלך ביקורו הרשמי של נשיא הרפובליקה אסקר אקייב בישראל, שם התקבל על ידי ראש הממשלה, יצחק רבין.

בשנת 2002 שיגרה קירגיזסטן 29 משתלמים בקורסים בישראל. באותה השנה נרשמו שמונה שליחויות קצרות של מומחים ישראלים לקירגיזסטן.

בחודש נובמבר 2008, בסיוע המרכז לשיתוף פעולה בינלאומי (מש"ב), הוקם מפעל חליבה במחוז צ'וי בקירגיזסטן וכן ניתן מתן הספקה להפעלתו. הודות לכך, הוכשרו בישראל כ-380 חקלאים קירגיזים.

בחודש יולי 2010, שלחה ממשלת ישראל משלוח סיוע הומניטרי הכולל תרופות ומוצרי היגיינה לנזקקים בדרום קירגיזסטן. המשלוח כלל בין היתר 30 קופסאות של תרופות, שמפו, חיתולים, משחות שיניים, נייר טואלט, כביסה וסבון. בחודש אוגוסט של אותה שנה, בפגישה של שר החקלאות של קירגיזסטן עם שגריר ישראל בקזחסטן ישראל מי-עמי, דנו השניים באפשרות של הכשרת חקלאים קירגיזים בישראל, כמו גם אספקת זרעי חיטה ועגבניות, חיפוש משקיעים ופתיחת לשכת מסחר ישראלית-קירגיזית.

ביוני 2014 נחתם מזכר שיתוף פעולה בין משרד החקלאות של קירגיזסטן לבין החברה הישראלית "Emi Technologies & Financing" שקבע מימון של מרכזים לוגיסטיים בקירגיזסטן להגדלת היקף מוצרים חקלאיים מיוצאים.

בספטמבר 2014 נפגש מנהל מחלקת "אירואסיה 2" (מרכז אסיה והקווקז) של משרד החוץ הישראלי עם גורמים ממשרד הכלכלה של קירגיזסטן. בפגישה הושגה הסכמה על סיועה של ישראל בתחום הבריאות, החקלאות וטכנולוגיית המידע לקירגיזסטן.

באוגוסט 2015, קבוצה של רופאי עיניים ישראלים ביקרה בקירגיזסטן עבור ביצוע מספר ניתוחים ללא תשלום. ראש משרד הבריאות של הרפובליקה נפגש עם מומחים ישראלים ודן בהכשרה לרופאים קירגיזים בישראל.

במרץ 2016, שגריר ישראל בקירגיזסטן מיכאל ברודסקי העניק את כתב האמנתו לנשיא אלמאזבק אטמבייב. הנשיא אטמבייב, בנאומו בתגובה, ציין כי היחסים בין שתי המדינות "מתפתחים בעקביות" והביע רצון ללמוד מהישראלים כיצד "להאיר את ארצו" וכן לשפר את מצבה האקולוגי. ביוני 2016 התקיימה פגישה בין ראש עיריית הבירה הקירגיזית בישקק לשגריר ישראל, בה נדון שיתוף פעולה דו-צדדי בין ישראל וקירגיזסטן. באותו חודש התנהל משא ומתן דו-צדדי בין משרדי החוץ של שתי המדינות, בהתמקדות על שיתוף פעולה בתחומי מסחר, כלכלה והשקעות.

ב-2 בנובמבר 2016 התקיימה בבישקק פתיחת פסטיבל הסרטים הישראלי, בהשתתפות השגריר הישראלי ונציגי גופים ממלכתיים ואנשי תרבות ואמנות קירגיזים. באותו חודש השתתף סגן יו"ר בית המשפט העליון של קירגיזסטן קצ'יקה אסנקנוב בסמינר בינלאומי בנושא תפקידי מערכת המשפט במאבק בסחר בבני אדם שנערך בעיר חיפה. אחת ממארגני הסמינר הייתה סוכנות מש"ב.

ביולי 2021 החליטה קירגיזסטן על ביטול הצורך בוויזה לתיירים ישראליים.[250px|ממוזער|שגריר קירגיזסטן קובניצ'בק אומורלייב (מימין) בביקור ב[משכן הנשיא בירושלים לצד נשיא מדינת ישראל יצחק הרצוג, 2022]]

## ראו גם

* יהדות קירגיזסטן

## קישורים חיצוניים

## הערות שוליים

*
קדיר

**קדיר** (בפרסית: **موشک قدیر**) הוא טיל שיוט איראני נגד מטרות ימיות לטווח של 300 ק"מ. הטיל מפותח ומיוצר בתעשיות משרד ההגנה האיראני.

הטיל נחשף לראשונה ב-24 באוגוסט 2014 על ידי שר ההגנה האיראני חוסיין דהקאן ונשיא איראן חסן רוחאני.

ב-2015 נחשף פס הייצור הסדרתי של הטיל ונחשף כי הוא מיועד עבור חיל הים של משמרות המהפכה האסלאמית (משה"מ). בטקס נכחו עלי פאדווי, מפקד חיל הים של משה"מ, ושר ההגנה חוסיין דהקאן.

ב-30 בנובמבר 2015 קיבל חיל הים של משה"מ טילי קדיר לרגל "יום חיל הים האיראני".

## מאפיינים
במהלך טקס פתיחת קו הייצור טען חוסיין דקהאן כי "לטיל יכולת לבצע הרס באופן משמעותי, להתמודד מול לוחמה אלקטרונית באמצעות המכ"מים המתקדמים שבו, אפשרויות להיות משוגר מספינות ומסוקים שמאפשר לו להגדיל את הטווח".

במקורות נוספים נטען כי הוא בעל טווח של 300 ק"מ, יכול להיות משוגר מפלטפורמות שיגור של טילים אחרים, ובעל מאפיינים הדומים לטילי הנור והקאדר.

הטיל ניתן לשיגור מספינה כאשר היא במהירות של מעל 30 קשר ימי.

## ראו גם
* נור

## קישורים חיצוניים

## הערות שוליים

קטגוריה:טילים איראניים נגד ספינות
קטגוריה:חיל הים האיראני
ניר בן-יוסף

**ניר בן-יוסף** (נולד ב-1975), המכונה **xnir**, הוא צלם תעופה ישראלי, בייחוד תעופה צבאית. הוא עובד עם חיל האוויר הישראלי מזה שנים רבות ומצלם הן מהקרקע והן בטיסה במטוסים השונים של החיל, בהם מטוסי קרב דוגמת ה-F-16 פייטינג פלקון. בן-יוסף מפרסם את צילומיו בתערוכות, מגזיני צילום ומגזיני תעופה יוקרתיים (בהם ביטאון חיל האוויר), אתר חיל האוויר הישראלי, גלריות באינטרנט, פורומי צבא וביטחון (כולל בפרש) ועוד. בנוסף לצילום תעופה בן-יוסף עוסק גם בצילום טבע וכן צילם כצלם צבאי/מלחמות את פעילות צה"ל (באוויר ובקרקע) במהלך מבצע עופרת יצוקה ומבצע צוק איתן.

## קישורים חיצוניים
* 
* מידע על xnir בפליקר
*  התמונות של xnir בפליקר
**  אלבום חיל האוויר הישראלי בפליקר
**  אלבום תעופה כללית בפליקר

## הערות שוליים

קטגוריה:צלמים ישראלים
קטגוריה:ישראלים שנולדו ב-1975
גיל ברק (שדרן)

**גיל ברק** (נולד ב-27 בדצמבר 1973) הוא שדרן, עיתונאי ספורט ופובליציסט אמריקאי-ישראלי העובד בערוץ הספורט (מאז 1999).

בעברו היה כדורסלן מכללות. גובהו 1.88 מ' ועיקר התעסקותו הוא כדורסל אמריקאי וליגת ה-NBA.

## ביוגרפיה
ברק למד בתיכון בליך ברמת גן בין 1987 ל-1991 במגמות היסטוריה, אמנות וחינוך גופני והיה כדורסלן במסגרת התיכון (אליו הגיע לדבריו בגלל גיבור ילדותו, דורון ג'מצ'י) והכיר את אשתו בכיתה בה למד.

לאחר מכן, למד לתואר ראשון בתקשורת, קולנוע וטלוויזיה באוניברסיטת קליפורניה בסן דייגו, והיה חלק מקבוצת הכדורסל של המוסד ששיחקה אז בדיוויז'ן 3 של ה-NCAA, אך כמעט ולא זכה לדקות משחק. לאחר שסיים את לימודיו בארצות הברית פרש מכדורסל ושב לישראל ולמד תואר שני בתקשורת פוליטית באוניברסיטת תל אביב.

בשנת הלימודים 2000/2001 לימד בתיכון בליך במשך שנה כמורה לקולנוע ותקשורת.

בינואר 2013 מונה ברק ביחד עם דניאל זילברשטיין למחליפו של עפר שלח, שהצטרף למפלגת "יש עתיד", בהגשת התוכנית "חמישיות".

ברק הוא קרוב משפחה של שימי ריגר. אב לארבעה.
## קישורים חיצוניים

## הערות שוליים

קטגוריה:בוגרי תיכון בליך
קטגוריה:כדורסלנים ישראלים
קטגוריה:כדורסלנים ישראלים בליגת המכללות בארצות הברית
קטגוריה:עיתונאים ישראלים
קטגוריה:עיתונאים אמריקאים
קטגוריה:בוגרי אוניברסיטת תל אביב
קטגוריה:סגל ערוץ הספורט
קטגוריה:בוגרי אוניברסיטת קליפורניה בסן דייגו
קטגוריה:שדרני ספורט ישראלים
קטגוריה:מנחי טלוויזיה ישראלים
קטגוריה:רמת גן: כדורסלנים
קטגוריה:משתתפי נינג'ה ישראל V.I.P
קטגוריה:ישראלים שנולדו ב-1973
יחסי אינדונזיה–סורינאם

[250px|ממוזער|שרת החוץ של סורינאם [אילדיז פולאק-ביגלי נפגשת עם שרת החוץ של אינדונזיה רטנו מרסודי, 2019]]
יחסי אינדונזיה–סורינאם הם היחסים הדיפלומטיים בין '''רפובליקת אינדונזיה''' ו'''רפובליקת סורינאם'''. לשתי המדינות יחסים מיוחדים, המבוססים על היסטוריה משותפת כמושבות לשעבר של האימפריה ההולנדית. מספר גדול של ג'אווניסים היגרו לסורינאם בסוף המאה ה-19 וראשית המאה ה-20, במטרה לעבוד במטעים במדינה.

לאינדונזיה שגרירות בפרמריבו ולסורינאם שגרירות בג'קרטה. שתי המדינות חברות בארגון הסחר העולמי ובפורום לשיתוף פעולה של מזרח אסיה ואמריקה הלטינית.

## היסטוריה
ראשית הקשרים בין אינדונזיה וסורינאם נמצאת בהגירת אינדונזים (בעיקר ג'אווניסים) לסורינאם במהלך שנות ה-90 של המאה ה-19. על מנת לענות על הצורך בעובדים במושבותיה של הולנד, החלה הולנד לשלוח מספרים גדולים של ג'אווניסים לסורינאם במטרה שיעבדו בעיקר בחקלאות. כיום, כ-70,000 אזרחים, 15% מהאוכלוסייה של סורינאם הם ג'אווניסים, וכמה מהשרים בממשלה הם ג'אווניסים.

היחסים הדיפלומטיים הדו-צדדים בין שתי המדינות הוקמו רשמית ב-1975, אם כי כבר ב-1964 הייתה קונסוליה אינדונזית כללית בפרמריבו.

## כלכלה ומסחר
אינדונזיה רואה בסורינאם שותפה אסטרטגית באזור אמריקה הלטינית, שבאמצעותה ניתן יהיה להיכנס לשוק באמריקה הלטינית. היקף הסחר בין שתי המדינות ב-2012 הגיעה ל-8.9 מיליון דולר, כשהיקף הייצוא של אינדונזיה לסורינאם עמד על 7.1 מיליון דולר, ואילו הייצוא מסורינאם לאינדונזיה היה 1.8 מיליון דולר. אינדונזיה מוכרת טקסטיל, רהיטים, בגדים, ציוד ביתי, פלסטיק, נעליים, מרכיבי בישול וכלי נגינה לסורינאם.

## קישורים חיצוניים

* שגרירות אינדונזיה בפרמריבו, סורינאם

## הערות שוליים

קטגוריה:ערכים ללא קטגוריות פיזיות - יחסי חוץ
נועז בר ניר

**נועז בר ניר** (נולד ב-27 באפריל 1964) הוא איש ציבור שכיהן כמנכ"ל שירותי בריאות כללית. כיהן בתפקידים אחדים בשירות המדינה, ובהם מנכ"ל משרד התיירות.

## ביוגרפיה
נועז בר ניר נולד בירושלים בשנת 1964. מתגורר כיום ביישוב הר אדר.

בשנת 1990 קיבל תואר ראשון בכלכלה באוניברסיטה העברית בירושלים. בשנת 1993 קיבל תואר שני במינהל עסקים בהתמחות ראשית במימון והתמחות משנית במחשבים ומערכות מידע באוניברסיטה העברית. בין השנים 1994–1996 למד חשבונאות באוניברסיטה העברית.

בשנים 1989–1990 עבד בבנק ישראל, ובתפקידו האחרון שם עבד ככלכלן ביחידה הכלכלית במחלקת מטבע חוץ. בשנים 1991–1995 עבד במשרד האוצר, ובתפקידו האחרון שם היה רכז צוות בריאות באגף התקציבים.

ב-1996 מונה לראש אגף תקציבים בשירותי בריאות כללית, ובשנת 2002 מונה לסמנכ"ל כספים בשירותי בריאות כללית. היה דירקטור בדקלה חברה לביטוח, ש.ל.ה, מכון מור למידע רפואי, מור יישומים מחקרים, כללית הנדסה רפואית, המכון לבריאות העובד ומגן דוד אדום. היה חבר ועדת השקעות של כלל גמל ופיננסים.

ב-1 ביוני 2009 החל לכהן כמנכ"ל משרד התיירות, בעת שסטס מיסז'ניקוב היה שר התיירות, וכיהן בתפקיד זה עד 2012.

באפריל 2015 מונה למנכ"ל התאחדות המלונות בישראל. ביוני 2017 החל לכהן כמנכ"ל שירותי בריאות כללית. ביולי 2018 הודיע על פרישתו מתפקידו.

## קישורים חיצוניים

* נועז בר-ניר, באתר פורום CFO
* נועז בר ניר - ועידת המלונאים 29/3/2017, באתר YouTube

## הערות שוליים

קטגוריה:מנכ"לים ישראלים
קטגוריה:דירקטורים ישראלים
קטגוריה:מנכ"לי משרד התיירות
קטגוריה:עובדי בנק ישראל
קטגוריה:עובדי משרד האוצר
קטגוריה:סגל שירותי בריאות כללית
קטגוריה:סמנכ"לי כספים ישראלים
קטגוריה:בוגרי האוניברסיטה העברית בירושלים
קטגוריה:הר אדר: אישים
קטגוריה:ישראלים שנולדו ב-1964
יחסי יוון–מונקו

[ממוזער|שרת החוץ של מונקו איזבל ברו-אמדאי נפגשת עם מקבילה היווני יורגוס גרפטריטיס ב[אתונה, 2024]]
**יחסי יוון–מונקו** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[מונקו|נסיכות מונקו]]**.

## סקירה כללית
היחסים בין מונקו ליוון הם יחסים "ברמה גבוהה של שיתוף פעולה" על פי משרד החוץ היווני. בין שתי המדינות נחתם הסכם בנושא מניעת כפל מס. אזרחי מונקו ויוון לא חייבים באשרה כדי להיכנס למדינה השנייה.

אלבר השני, נסיך מונקו, ביקר בביקור פרטי באתונה ב-17 וב-18 במאי 2010, בביקור הוא נפגש עם נשיא הרפובליקה ההלנית, קרולוס פפוליאס.

## ייצוג
* יוון לא מיוצגת במונקו בדרג השגרירות אלא באמצעות השגרירות שהיא מחזיקה בפריז, צרפת. בדרג הקונסולרי מיוצגת יוון במונקו באמצעות שגרירות שהיא מחזיקה במונטה קרלו.
* מונקו לא מיוצגת ביוון בדרג השגרירות. בדרג הקונסולרי מיוצגת מונקו ביוון באמצעות שגרירות שהיא מחזיקה באתונה.

## ראו גם
* יחסי יוון-סן מרינו
* יחסי יוון-ליכטנשטיין
* יחסי יוון-לוקסמבורג

## קישורים חיצוניים

* Greece's Bilateral Relations With Monaco, משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
.bt

***' היא ה[[סיומת אינטרנט|סיומת]] הלאומית (ccTLDs - Country Code Top Level Domains) של [[שם תחום|שמות המתחם]] (domain name) של [[אתר אינטרנט|אתרי אינטרנט]] הרשומים ב[[בהוטן]]. הסיומת, שנפתחה בשנת [[1997]], היא סיומת פעילה ונפוצה ביותר בעיקר בקרב תושבי בהוטן.

סיומת זו מנוהלת על ידי משרד התקשורת הבהוטני.

== תתי-סיומות ==
סיומת האינטרנט מחולקת לתתי-הסיומות הבאות:
* ***' – ישויות מסחריות, ארגונים ואנשים פרטיים
* ***' – ישויות מסחריות, ארגונים ואנשים פרטיים
* ***' – ספקי אינטרנט
* ***' – ארגונים ממשלתיים
* ***' – כל מוסדות החינוך בבהוטן
* ***' – ארגונים לא מסחריים
* ***' – אנשים פרטיים

## קישורים חיצוניים

* 
* 

קטגוריה:בהוטן
זכור אב

**זכור אב נמשך אחריך כמים** הוא פיוט לתפילת גשם שמחברו איננו ידוע, ונאמר במנהג אשכנז המזרחי בתפילת מוסף של שמיני עצרת. הפיוט מבקש מהקב"ה שבזכות צדקתן של דמויות שונות (למשל אברהם או משה), יוריד גשם בחורף הבא.

## תפילת גשם

על פי ההלכה, החל מתפילת מוסף של שמיני עצרת יש להתחיל לומר בתפילה משיב הרוח ומוריד הגשם, כי אז מתחילה עונת הגשמים. בשל כך, התפתח מנהג לומר בתפילה זו תפילה מיוחדת לירידת גשמי ברכה. 

הפייטנים חיברו לתפילה זו פיוטים רבים העוסקים במים ובגשם. אחד הבולטים שבהם הוא רבי אלעזר בירבי קליר (חי בארץ ישראל במאה השישית), שחיבר מערכת ארוכה של פיוטים לתפילת גשם. פיוט זה הוא הפיוט האחרון במערכת זו, אך כנראה לא חובר על ידי הקליר עצמו, אלא נוסף לפיוטיו על ידי פייטן מאוחר יותר שאיננו יודעים את שמו.

## תוכן הפיוט
בכל מחרוזת, הפיוט מבקש שה' יזכור את אחד מאבות האומה, ומזכיר את הקשר שלו למים. כך למשל, במחרוזת המוקדשת למשה מוזכר סיפור הטמנת משה בתיבה ביאור (), השקאתו מים את צאן יתרו (), ובקיעתו את הסלע על מנת להוציא מים לבני ישראל. נושאי המחרוזות הם אברהם, יצחק, יעקב, משה, אהרן ועם ישראל לדורותיו.

כל מחרוזת נענית ברפרן מפי הציבור, המסכם את בקשת הזכירה שבמחרוזת ומבקש שבזכות הדמות שנזכרה בה ה' יוריד גשם. הרפרנים המתחלפים הם "בעבורו אל תמנע מים" (כלומר: בשביל אותו האדם, אל תמנע מאיתנו מים), ו"בצדקו חון חשרת מים" (כלומר: בזכות צדקותו, הענק לנו ענני גשם).

## מקום הפיוט בתפילה
במקור, הפיוט מיועד, יחד עם שאר פיוטי תפילת גשם, לחזרת הש"ץ של מוסף, בברכה השנייה ("מחיה המתים") בה בדרך כלל מזכירים משיב הרוח ומוריד הגשם. לאחר עלייתם לארץ של תלמידי הגר"א, הם אימצו את מנהג הספרדים לומר תפילת גשם לפני מוסף במקום באמצע חזרת הש"ץ, והנהיגו לומר רק את הפיוט הזה לפני תפילת עמידה של מוסף. כך נהוג בקהילות רבות כיום (בעיקר בנוסח אשכנז). בקהילות אחרות נהוג עדיין לומר את הפיוט בתוך חזרת הש"ץ, אך לרוב אומרים רק את הפיוט הזה (ואת ה"מגן" וה"מחיה"), ולא את כל המערכת של הקליר.

## קישורים חיצוניים

*
* 

## הערות שוליים

קטגוריה:פיוטים לשמיני עצרת
קטגוריה:יצירות עם אקרוסטיכון
קטגוריה:קרובות
פרס קלינגה

**פרס קלינגה** (באנגלית: **Kalinga Prize**) הוא פרס המחולק על ידי אונסק"ו מאז שנת 1952 לאישים שתרמו לפופולריזציה של המדע והנגשת ידע מדעי לקהל הרחב.

זוכי הפרס הם אישים אשר השתמשו באמצעי תקשורת, ספרים, סרטים, הרצאות, שידורי רדיו וטלוויזיה, להנגשת הידע המדעי לקהל הרחב והדגשת חשיבות המדע לקידום האנושות. רבים מהזוכים היו מדענים, אולם היו גם עיתונאים, מורים וסופרים שזכו בפרס. 

הפרס מחולק מדי שנה. בשנים זוגיות הוא מחולק בניו דלהי ובשנים אי זוגיות הוא מחולק בחגיגות יום המדע העולמי שחל בתאריך 14 במרץ שהוא גם יום הפאי ויום הולדתו של אלברט איינשטיין. מועמדים לפרס מוצגים על ידי המדינות החברות באונסק"ו, כאשר כל מדינה רשאית להמליץ על מועמד אחד לקבלת הפרס. הזוכה נבחר על ידי מנכ"ל אונסק"ו על פי המלצת ועדה מייעצת בת ארבעה חברים, הכוללת שלושה נציגים של המדינות החברות באונסק"ו על פי חלוקה גאוגרפית, ונציג של קרן קלינגה.

## קישורים חיצוניים

* 

קטגוריה:אונסק"ו
קטגוריה:מדע פופולרי
קלינגה
אאולוס אוויליוס פלאקוס

**אאולוס אוויליוס פלאקוס** (בלטינית: **Aulus Avilius Flaccus**) היה פרפקט במצרים, שמונה על ידי הקיסר טיבריוס בסוף שנת 32 או תחילת שנת 33 לספירה.

הוא גדל עם בניה של בתו של אוגוסטוס קיסר ובשנים מאוחרות יותר היה חברו של טיבריוס.

תקופת שלטונו חופפת לפרעות נגד יהודי אלכסנדריה בשנת 38 לספירה. על פי תיאורים מסוימים, ובהם תיאורו של הפילוסוף היהודי פילון האלכסנדרוני, פלאקוס היה אחראי למעשי זוועה נגד היהודים במהלך המאורעות הללו.

בחיבורו "נגד פלאקוס", פילון כותב שפלאקוס התיר לאספסוף להציב פסלים של הקיסר קליגולה - שדרש שינהגו בו כבאל - בבתי כנסת יהודיים באלכסנדריה, שנחשבה התגרות חסרת תקדים. בהמשך, הוציא פלאקוס הודעה שבה כינה את כל היהודים "זרים" ובכך התיר לכל המעוניין להמשיך להשמיד את היהודים "כאילו היו שבויי מלחמה". פילון כותב שבתגובה להודעה, דחף האספסוף את היהודים מארבעה רבעים של העיר ודחס את כולם אל חלק קטן מאוד של רובע חמישי, כאשר המון העם פנה לביזה וחילק אותו כשלל במלחמה.

פלאקוס בסופו של דבר הודח מתפקידו והוגלה. הוא נאסר בסתיו 38 לספירה, ולאחר מכן גורש אל האי אנדרוס, שם הוצא לאחר מכן להורג בשנת 39 לספירה.

## הערות שוליים

קטגוריה:רומאים בתקופת הקיסרות
קטגוריה:מושלי מצרים הרומית
קטגוריה:נפטרים ב-39
אליהו לנדא (ראש ישיבה)

שמאל|ממוזער|200px|הרב אליהו לנדא, 2021
הרב **חיים אברהם אליהו לנדא** (נולד בכ"ו בתמוז ה'תרצ"ח) הוא מראשי ישיבת תומכי תמימים ליובאוויטש המרכזית בישראל בכפר חב"ד.

## ביוגרפיה
נולד בבני ברק, לחיה מינא ולרב העיר הרב יעקב לנדא. למד בישיבת אור ישראל בפתח תקווה, בישיבת פוניבז' ולאחר מכן בישיבת תומכי תמימים בלוד. עוד לפני נישואיו מונה לשמש כר"מ בישיבות אחי תמימים בראשון לציון ותומכי תמימים המרכזית בלוד וכפר חב"ד. גם לאחר פטירת אביו, עזר לאחיו בניהול מערכת הכשרות עד לפטירת אחיו.

מראשי ישיבת תומכי תמימים המרכזית בכפר חב"ד.

הרב לנדא אב לשישה. אחיו הוא הרב משה יהודא ליב לנדא. בעבר היה חבר במערכת הכשרות של הכשר הרב לנדא.

הרב לנדא הוא מראשי המתנגדים בחב"ד להסדר הגיוס שחתמו רבנים חב"דיים עם צה"ל, שלפיו יותר לתלמידי חב"ד ללמוד שנה במרכז חב"ד בניו יורק תמורת התחייבות על גיוסם עד גיל 24.

## עץ משפחתי

## הערות שוליים

קטגוריה:רבני חב"ד
קטגוריה:ראשי ישיבה חסידים בישראל
קטגוריה:בני ברק: רבנים
קטגוריה:ראשי ישיבות תומכי תמימים - חב"ד
קטגוריה:משפחת לנדא
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1938
שליסל

**שליסל** (בגרמנית: **Schlüssel**, מפתח; לעיתים גם: **Schlissel**) הוא שם משפחה אשכנזי.

קטגוריה:שמות משפחה אשכנזיים
למה התרנגולת חצתה את הכביש?

ממוזער|למה התרנגולת חצתה את הכביש?
**"למה התרנגולת חצתה את הכביש?"** היא בדיחת קרש מפורסמת, הנחשבת בעיני רבים לאחת הבדיחות המפורסמות ביותר. התשובה לבדיחה בגרסתה הנפוצה ביותר היא "בשביל להגיע לצד השני". בדיחה זו היא דוגמה לבדיחת אנטי-הומור, שבה המבנה המסקרן של השאלה גורם למאזין לצפות לשורת מחץ, אך במקום זאת ניתנת רק הצבת עובדה פשוטה. "למה התרנגולת חצתה את הכביש?" נהפכה לדוגמה אייקונית לבדיחה טיפוסית שרוב האנשים מכירים את התשובה עליה. בדיחה זו סופרה ושונתה פעמים רבות במהלך ההיסטוריה.
## היסטוריה
ממוזער|הבדיחה בגרסתה בשנת 1847 
הבדיחה הופיעה בשנת 1847 במגזין הניו יורקי החודשי The Knickerbocker.

הבדיחה התפשטה בשנות התשעים של המאה ה-19, כאשר גרסה שונה של הבדיחה בעלת משחק מילים עם משמעות כפולה התפרסמה במגזין Potter's American Monthly:

## גרסאות
בדיחות רבות מסתמכות על כך שהבדיחה ותשובתה מוכרות, לעיתים על ידי הצעת תשובה חלופית, לדוגמה:

* "למה התרנגולת חצתה את הכביש?" – "זה היה רחוק מכדי ללכת מסביב".

גרסאות קלאסיות של הבדיחה משנות את הבדיחה מעט, וכך מפנות חזרה לבדיחה המקורית. לדוגמה:

* "למה תרנגול הודו/ברווז חצה את הכביש?" – "כי התרנגולת הייתה ביום חופש"
* "למה הדינוזאור חצה את הכביש?" – "כי תרנגולות עוד לא היו קיימות"
* "למה התרנגולת חצתה את טבעת מביוס?" – "בשביל להגיע לאותו צד"

בדיחות אחדות הן גם בדיחות בעלות כפל משמעות וגם מפנות למקור, לדוגמה:

* "למה הברווז חצה את הכביש?" – "כדי להוכיח שהוא לא תרנגולת/פחדן" (כפל משמעות באנגלית עממית)
* ... – "כי היא עוף מוזר".

גרסה נוספת לבדיחה, המכוונת יותר לקריאה מאשר להיגד בעל פה, היא פרודיה, לדוגמה:

* אלברט איינשטיין: ... – "האם התרנגולת באמת חצתה את הכביש, או שהכביש התקדם אל עבר התרנגולת?"
* אריסטו: ... – "זהו טבע התרנגולות לחצות את הכביש".

## קישורים חיצוניים

## הערות שוליים

קטגוריה:בדיחות
קטגוריה:תרנגולים בתרבות
ג'ו וודקוק

**ג'ו וודקוק** (באנגלית: **Jo Woodcock**; נולדה ב-9 בספטמבר 1988) היא שחקנית קולנוע, טלוויזיה ותיאטרון אנגלייה. היא זכתה להכרה ולשבחים אחרי שהופיעה בתפקיד אליס בדרמה הטלוויזיונית "Torn" משנת 2007, ובתפקיד ליזה-לו דרביפילד במיני-סדרה "טס לבית דרברוויל" ב-2009. עוד ב-2009 שיחקה בתפקיד סיליה רדלי בסרט "דוריאן גריי" עיבוד קולנועי לרומן "תמונתו של דוריאן גריי" מאת אוסקר ויילד.

## ביוגרפיה
וודקוק נולדה במחוז קנט שבאנגליה. היא התחילה את קריירת המשחק בדרמת הפשע "Hero of the Hour" בתפקיד ג'סיקה. אחרי הפסקה של חמש שנים הופיעה ב-2005 הן בטלוויזיה והן בתיאטרון. היא שיחקה בסדרת הדרמה הרפואית "חדר מיון". על הבמה גילמה את דמותה של אסטלה הצעירה בעיבוד לרומן "תקוות גדולות" מאת צ'ארלס דיקנס. ב-2007 כיכבה בתפקיד אליס לצדם של הולי איירד וברדלי וולש במיני-סדרה "Torn", תפקיד עליו זכתה לשבחי הביקורת. ב-2008 שיחקה בעיבוד הטלוויזיוני לרומן "טס לבית דרברוויל" בתפקיד אחותה הצעירה של טס, ליזה-לו דרביפילד. במרץ 2009 הופיעה בסדרה "All The Small Things" של ה-BBC בתפקיד ג'ורג'יה קאדיק לצדם של שרה אלכסנדר, שרה לנקשייר וריצ'רד פלישמן. בסתיו 2009 שיחקה בתפקיד סיליה ראדלי בסרט "דוריאן גריי", עיבוד לרומן "תמונתו של דוריאן גריי" מאת אוסקר ויילד. עוד ב-2009 הופיעה בתפקיד קטן במיני-סדרה "Collision" בהפקת גרינליט פרודקשנס. בסדרה "Land Girls" של ערוץ BBC One שיחקה וודקוק בתפקיד בי.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:אנגליות שנולדו ב-1988
ישעיהו גולדשמידט

הרב **ישעיהו גולדשמידט** (טבת ה'תרע"ז, 1916 - י"ב בשבט ה'תשס"ג, 15 בפברואר 2003) היה דיין ליטאי, אב"ד בתל אביב.

## תולדות חייו
נולד בעיירה בוברויסק בבלארוס (רוסיה הלבנה) לרב אברהם ולפייגא לאה גולדשמידט. אביו חיבר את הספר "כרם אברהם" על סדר זרעים. בשלהי שנת תרפ"ד (1924) עלתה משפחתו לעיר חברון בארץ ישראל עם תלמידי ישיבת חברון כנסת ישראל.

כשהיה כבן 13 התחוללו מאורעות פרעות תרפ"ט. הוא ניצל עם בני משפחתו כשהסתתר בבית משפחת סלונים. לאחר הפרעות עברה משפחתו לירושלים והוא נכנס ללמוד בישיבת תפארת צבי. לאחר מכן למד בישיבת תפארת ישראל בחיפה. בין השנים תרצ"ג–תש"י למד בישיבת חברון אצל הרב יחזקאל סרנא (לימים הפך לתלמידו המובהק). בין השנים תש"י–תשי"ב היה חבר מערכת אוצר הפוסקים.

בשנת תשי"א התחתן עם לאה מלץ-לרנר. עבר להתגורר בבני ברק והחל משנת תשי"ב שימש ר"מ בישיבת היישוב החדש. בשנת תשכ"א התמנה לדיין בפתח תקווה. בהמשך היה דיין בתל אביב, אב בית הדין הראשון באשדוד ואב"ד בתל אביב. בשנת תשמ"ג פרש מתפקידו. הוא פתח כולל אברכים בבני ברק והתמנה לרב בית הכנסת אורייתא בעיר.
נפטר בשנת תשס"ג 2003 ונטמן בחלקת הנביאים בהר הזיתים בירושלים.

במשך שנים היה עורך באוצר מפרשי התלמוד שע"י מכון ירושלים.

בלילי שבת במשך עשרות שנים לימד שיעור בספר מנחת חינוך.

היה חבר בוועדת פרס בני ברק ע"ש יצחק גרשטנקורן.

לאחר מותו הוציא חתנו הרב יעקב רפפורט קונטרס מתורתו בשם חזון ישעיהו.

## משפחתו
אחיו הרב אליעזר גולדשמידט היה דיין בבית הדין הרבני הגדול בירושלים.
* בתו צפורה הנשואה לרב יעקב רפפורט, ראש ישיבת לב אריה.
* בנו הרב אריה גולדשמידט, מהדיר ספר התרומות ומחזור ויטרי ומעורכי האנצקלופדיה התלמודית.
* בתו נעמי נשואה לרב אהרן מרדכי שדמי, מהדיר הלכות בכורות למהרי"ט אלגאזי וראש כולל בישיבת תורה אור, ומשגיח בישיבת תורת רפאל בביתר עילית.

## הערות שוליים

קטגוריה:בוגרי ישיבת תפארת ישראל
קטגוריה:בוגרי ישיבת חברון כנסת ישראל
קטגוריה:דייני בתי הדין הרבניים
קטגוריה:אבות בית הדין הרבני בתל אביב
קטגוריה:יהודים הקבורים בהר הזיתים: חלקת הנביאים
קטגוריה:אנשי העלייה השלישית
קטגוריה:רבני ישיבת היישוב החדש
קטגוריה:ישראלים שנולדו ב-1916
קטגוריה:ישראלים שנפטרו ב-2003
שכר האימה

**שכר האימה** (בצרפתית: **Le salaire de la peur**) הוא סרט מתח משנת 1953 בבימויו של אנרי ז'ורז' קלוזו.

התסריט נכתב על ידי אנרי ז'ורז' קלוזו ואחיו ז'אן (בשם ז'רום גרומיני) והוא מבוסס על ספר בשם זה מ-1950 מאת ז'ורז' ארנו. ארנו התגורר בדרום אמריקה בשנים 1947–1950 והעלה בספר את רשמיו משם. קלוזו הפיק את הסרט באופן עצמאי ושיתף בצוות השחקנים את אשתו, ורה קלוזו, למרות שדמותה לא מופיעה בספר.

בסרט יש ביקורת על יחס משפיל של חברת נפט אמריקאית לתושבים ולכן נחשב בתחילה בארצות הברית כאנטי אמריקאי וקטעים ממנו צונזרו שם.

שכר האימה הצליח מאוד בצרפת ואפשר לקלוזו להפיק את הסרט הבא – בנות השטן שגם נחל הצלחה.

הסרט זכה ב-1953 בפרס דב הזהב בפסטיבל הסרטים הבינלאומי בברלין, בפרס דקל הזהב בפסטיבל הקולנוע בקאן ובפרס האקדמיה הבריטית לאמנויות הקולנוע והטלוויזיה.

## תקציר העלילה
לאס פידראס היא עיירה שכוחת אל אי-שם בדרום מקסיקו, רחוב אחד ובר אחד שבו מבלים התושבים שרובם מובטלים שהגיעו איכשהו מארצות שונות. מקור התעסוקה העקרי היא חברת נפט אמריקאית (SOC – Southern Oil Company) המנצלת את העובדים שמוחים לפעמים אבל אינם יכולים לעשות דבר. הקשר היחיד עם העולם החיצוני הוא מטוס המגיע מדי פעם.

העלילה מתרכזת בארבעה אנשים : מריו הקורסיקני (איב מונטאן), ז'ו הצרפתי (שרל ואנל), בימבה ההולנדי (פטר ואן אייק) ולואיג'י האיטלקי (פולקו לולי).

בקידוח של SOC המרוחק 300 מילים מהעיירה, פורצת דליקה שהאפשרות היחידה להשתלט עליה היא לפוצץ את באר הנפט בניטרוגליצרין.

בלאס פידראס נמצא מאגר של ניטרוגליצרין נוזלי. מנהל החברה בעיירה מחליט להעביר הניטרוגליצרין לעשרות ג'ריקנים ולהעמיס אותם בזהירות על שתי משאיות.

הוא זקוק לארבעה נהגים ומבטיח שכל נהג שיצליח להעביר את החומר למקום הדליקה, יקבל 2,000 דולר. רבים מגיעים למבחני הנהיגה אבל לבסוף נבחרים מריו וז'ו למשאית אחת ובימבה ולואיג' למשאית השנייה. לינדה (ורה קלוזו) העובדת בבר ומאוהבת במריו, מתחננת לפני מריו שלא ייצא למסע המסוכן הזה. היא נתלית על המשאית אבל מריו לא חוזר בו כי הכסף שבו יזכה הוא הסיכוי היחיד שלו לצאת מהעיירה ולחזור לצרפת.

בימבה ולואיג'י נוסעים בראש אבל לפתע מתפוצצת המשאית שלהם ולא נשאר מהם זכר. במקום ההתפוצצות נבקע צינור נפט ומתחילה להיווצר שם שלולית ענקית של נפט.

הם יוצאים לדרך המשובשת כשכל זעזוע יכול לפוצץ את הניטרוגליצרין. עוברים בקושי גשר עץ רקוב, מפוצצים סלע חוסם בעזרת גליצרין וממשיכים הלאה.

מריו וז'ו מגיעים לשלולית הנפט. ז'ו יורד מהמשאית ומתכסה בנפט אך נפגע מהמשאית. מריו צולל לתוך הנפט מוציא את ז'ו הגוסס וממשיך לאזור הדליקה כשהוא וז'ו שחורים מנפט.

מריו מצליח להגיע עם משאית הניטרוגליצרין אך ז'ו מת. למחרת לאחר התאוששות הוא מקבל גם את הפרס של ז'ו – 4,000 דולר.

כעת הוא מאושר ונוהג בפראות בכביש מסוכן וצר כשהוא פונה ימינה ושמאלה. לבסוף המשאית נופלת לתהום ומריו נהרג.

## קישורים חיצוניים

* 
* קדימון לסרט שכר האימה, באתר יוטיוב

קטגוריה:זוכי פרס באפט"א לסרט הטוב ביותר
קטגוריה:סרטי 1953
קטגוריה:סרטי מתח צרפתיים
קטגוריה:סרטי פולחן
קטגוריה:סרטי שחור-לבן
קטגוריה:סרטים בצרפתית
קטגוריה:סרטים מבוססי ספרים
קטגוריה:סרטים צרפתיים
קטגוריה:סרטים על מוות
קטגוריה:סרטים עם מוזיקה מאת ז'ורז' אוריק